জানা গেছে, গত বছরের ১ ডিসেম্বর শেরপুরর কামারের চর এলাকায় বেড়িবাঁধ পরিদর্শনে আসেন পানিসম্পদ মন্ত্রনালয়ের প্রতিমন্ত্রী মো: মাহবুবুর রহমান। এসময় জেলা জাতীয় পার্টির সভাপতি ও সদর উপজেলার চেয়ারম্যান মো. ইলিয়াছ উদ্দিনকে মঞ্চে না উঠতে দেয়ার জের ধরে জেলা যুবলীগের নেতা-কর্মীদের সাথে জাতীয় পার্টির সমর্থকদের এক সংর্ঘষ  বাধে। এসময় উভয় পক্ষের ধাওয়া-পাল্টা ধাওয়া ও ইট পাটকেল নিক্ষেপে পানিসম্পদ প্রতিমন্ত্রীর গাড়ি ভাঙচুর হয়। সেই সাথে জেলার পুলিশ সুপারসহ সাংবাদিক ও প্রায় অর্ধশত ব্যক্তি আহত হয়।